Kom skryf jou boek onverpoosd in Somerset-Oos... | Maroela Media
Die Jakes Gerwel Stigting en PEN Afrikaans is opgewonde om vanjaar 'n skrywersresidensie van stapel te stuur wat aan skrywers die kans gee om vir 'n maand lank in die Gerwel-huis tuis te gaan om aan 'n skryfprojek te werk.
Die fokus van die residensieprogram is veral op skrywers wat nuwe stories na die Afrikaanse letterkunde bring en leefwêrelde oopskryf wat nog nie voldoende in die letterkunde gehoor is nie. Voorkeur sal gegee word aan skrywers wat aan die begin van hul loopbane staan. Alle genres sal oorweeg word.
'n Brief ter motivering waarom die aansoeker van die residensie gebruik wil maak
Aansoeke moet Theo Kemp, uitvoerende direkteur van die Jakes Gerwel Stigting, teen 12 April 2019 by [email protected] bereik, waarna verteenwoordigers van die Jakes Gerwel Stigting en die bestuur van PEN Afrikaans die aansoeke sal oorweeg.